smcproject/ml-wiki-sentences huggingface dataset:
DAB വിവരങ്ങൾ ഉപയോഗിച്ച്, അടുത്തതായി വരുന്ന പാട്ട് എന്താണെന്നും കാണാൻ കഴിയും.
യു.കെ.യിൽ ഉപയോഗിക്കുന്ന DAB-IP വേരിയന്റിന് വീഡിയോകൾ പിന്തുണയ്ക്കാൻ കഴിയും.
സവിശേഷതകൾ ഡിജിറ്റൽ ഓഡിയോ ബ്രോഡ്കാസ്റ്റിംഗ് (ഡിഎബി) പരമ്പരാഗതമായി ബ്രോഡ്കാസ്റ്റ് റേഡിയോയിൽ ഉപയോഗിക്കുന്ന അനലോഗ് ഓഡിയോ സിഗ്നലുകൾക്ക് പകരം ഡിജിറ്റൽ സിഗ്നലുകൾ കൈമാറുന്നു.
ഉപഗ്രഹ പ്രക്ഷേപണത്തിനുള്ള ഭാവി സാധ്യതകളോടെ, ടെറസ്ട്രിയൽ നെറ്റ്‌വർക്കുകളിൽ DAB പ്രക്ഷേപണം ചെയ്യുന്നു.
മെച്ചപ്പെട്ട ശബ്ദവ്യക്തത, മെച്ചപ്പെട്ട സിഗ്നൽ സ്വീകരണം, പുതിയ ഡാറ്റ സേവനങ്ങൾ എന്നിവ DAB നൽകുന്നു.
MPEG1, ഓഡിയോ ലേയർ 2 കോഡെക് (MP2) എന്നിവയുമായി ചേർന്ന് DF OFDM, കൺവ്യൂഷണൽ കോഡിംഗ് തുടങ്ങിയ സാങ്കേതിക വിദ്യകൾ DAB ഉപയോഗിക്കുന്നു.
DAB+
DAB+ (ചിലപ്പോൾ DAB പ്ലസ് എന്ന് വിളിക്കുന്നു) DAB- യുടെ പുതിയ പതിപ്പാണ്, ഇത് ചില യൂറോപ്യൻ രാജ്യങ്ങളിൽ കുറച്ചുകാലമായി ഉപയോഗിക്കുന്നു.
DAB+ DAB- നെക്കാൾ കൂടുതൽ കാര്യക്ഷമമാണ്, കൂടുതൽ സ്റ്റേഷനുകൾ പ്രക്ഷേപണം ചെയ്യാനും ബ്രോഡ്കാസ്റ്റർ ആഗ്രഹിക്കുന്നെങ്കിൽ ഉയർന്ന നിലവാരത്തിൽ പ്രക്ഷേപണം ചെയ്യാനും DAB+   അനുവദിക്കുന്നു.
DAB ഏതാനും വർഷങ്ങളായി യൂറോപ്പിലെയും യുകെ, കാനഡ, ഓസ്‌ട്രേലിയ എന്നിവിടങ്ങളിലെയും വലിയ നഗര കേന്ദ്രങ്ങളിൽ പരീക്ഷിച്ചു.
പേരിലുള്ള "+" ഈ സാങ്കേതികവിദ്യയുടെ ഏറ്റവും പുതിയ പതിപ്പിനെ സൂചിപ്പിക്കുന്നു, അത് മികച്ച, സിഡി നിലവാരമുള്ള ശബ്ദം വാഗ്ദാനം ചെയ്യുന്നു.
യുകെ മുഴുവൻ ഉൾക്കൊള്ളുന്ന DAB- ന് പകരം DAB+ ഉപയോഗിക്കുന്ന 20 -ലധികം റേഡിയോ സ്റ്റേഷനുകൾ ഉണ്ട്.
ചില പ്രദേശങ്ങളിൽ നിങ്ങൾക്ക് അധിക DAB+ റേഡിയോ സ്റ്റേഷനുകൾ ലഭിച്ചേക്കാം.
2019 ശരത്കാലത്തും 2020 വേനൽക്കാലത്തും ചില DAB ഡിജിറ്റൽ റേഡിയോ സ്റ്റേഷനുകൾ DAB+ലേക്ക് പരിവർത്തനം ചെയ്തു.
യുകെയിലെ ആദ്യത്തെ ദേശീയ ഡിഎബി+ സ്റ്റേഷനുകൾ 29 ഫെബ്രുവരി 2016 ന് സെക്കൻഡ് നാഷണൽ ഡിഎബി വാണിജ്യ മൾട്ടിപ്ലക്സ്, സൗണ്ട് ഡിജിറ്റലിൽ ആരംഭിച്ചു.
2019 ജൂണിൽ, സ്മൂത്ത് എക്സ്ട്രാ ആൻഡ് ഹാർട്ട് എക്സ്ട്രാ എന്ന സ്‌റ്റേഷൻ ഡിഎബിയിൽ നിന്ന് ഡിഎബി+ ലേക്ക് മാറി.
ഡിജിറ്റൽ വൺ മൾട്ടിപ്ലക്സ് ദേശീയ പരസ്യത്തിൽ ഡിഎബി+ ൽ പ്രക്ഷേപണം ചെയ്യുന്ന ആദ്യ സ്റ്റേഷൻ ആയി.
ഓസ്ട്രേലിയ, യുണൈറ്റഡ് കിംഗ്ഡം, ജർമ്മനി, ഇറ്റലി, സ്വിറ്റ്സർലൻഡ്, ഫ്രാൻസ്, നോർവേ, പോളണ്ട്, മാൾട്ട, ഡെൻമാർക്ക്, നെതർലാൻഡ്സ്, ഹംഗറി, തായ്‌ലൻഡ്, വിയറ്റ്നാം, മലേഷ്യ തുടങ്ങി 40-ലധികം രാജ്യങ്ങളിൽ ഓൺലൈനിൽ ലഭ്യമായ ഡിജിറ്റൽ റേഡിയോയാണ് DAB+.
യൂറോപ്യൻ, അറബ് സ്റ്റേറ്റ്സ് ബ്രോഡ്കാസ്റ്റിംഗ് യൂണിയനുകൾ DAB+ നെ മുൻഗണനയുള്ള ഡിജിറ്റൽ റേഡിയോ നിലവാരമായി സ്വീകരിച്ചു, ഏഷ്യ-പസഫിക്, ദക്ഷിണാഫ്രിക്ക എന്നിവിടങ്ങളിൽ DAB+ പുറത്തിറക്കുമെന്ന് വ്യാപകമായ അഭ്യൂഹങ്ങൾ ഉണ്ട്.
സവിശേഷതകൾ വിപണിയിൽ 230 -ലധികം DAB+ റേഡിയോ പ്രവർത്തനക്ഷമമാക്കിയ ഉപകരണങ്ങൾ ഉണ്ട്.
ഒരൊറ്റ സ്ക്രീനിൽ പരിപാടിയെക്കുറിച്ചുള്ള മുഴുവൻ വിവരങ്ങളും അറിയാം.
ഡേറ്റ ആവശ്യമില്ല.
കൂടുതൽ സ്റ്റേഷനുകളുണ്ട്.
സൗജന്യമായി ലഭിക്കും.
ഉയർന്ന ശബ്ദ വ്യക്തത.
DAB യേക്കാൾ കൂടുതൽ കാര്യക്ഷമമായ സ്പെക്ട്രമാണ് DAB+ന്റേത്.
അതിനാൽ കൂടുതൽ റേഡിയോ സ്റ്റേഷനുകൾ ഒരേ അളവിലുള്ള ശേഷിയിൽ പ്രക്ഷേപണം ചെയ്യാൻ ഇത് DAB+നെ പ്രാപ്തമാക്കുന്നു.
സിഗ്നൽ 10 അല്ലെങ്കിൽ 15 ശതമാനത്തിൽ താഴെയാകുമ്പോൾ മാത്രമേ അത് ഓഡിയോയെ ബാധിക്കുകയുള്ളൂ.
UK സ്റ്റേഷനുകൾ talkRADIO Radio X Fun Kids UK Jazz FM Stereo Gold Virgin Radio Anthems Smooth UK Smooth Chill Heart dance Capital XTRA Capital XTRA Reloaded Boom Radio UK Forces Radio BFBS Union JACK Virgin Radio Chilled Union JACK Dance Union JACK Rock Heart UK Heart 70s Heart 80s Heart 90s Capital talkSPORT 2 LBC News പരാജയങ്ങൾ
പല കൗണ്ടികളും ഡിജിറ്റൽ ഓഡിയോ ബ്രോഡ്കാസ്റ്റിംഗിലേക്ക് മാറുമെന്ന് പ്രതീക്ഷിച്ചിരുന്നെങ്കിലും, ചിലത് പരാജയപ്പെട്ട പരീക്ഷണങ്ങളെത്തുടർന്ന് DAB വേണ്ടെന്നു വച്ചു.
പ്രധാന നഗരങ്ങളിലെ എൽ-ബാൻഡിൽ കാനഡ ഡിഎബി പരീക്ഷണങ്ങൾ നടത്തി.
എന്നിരുന്നാലും സാറ്റലൈറ്റ് ഡിജിറ്റൽ റേഡിയോയുടെ വിജയവും എൽ-ബാൻഡ് ഡിഎബി റിസീവറുകളുടെ അഭാവവും ഇത് ഉപേക്ഷിക്കാൻ ഇടയാക്കി.
കാനഡ പിന്നീട് ഡിഎബിക്ക് പകരം അയൽരാജ്യമായ യു.എസ് ഉപയോഗിച്ചിരുന്ന എച്ച്ഡി റേഡിയോ ഉപയോഗിച്ചു.
2005 ൽ ഫിൻലാൻഡ് DAB ഉപേക്ഷിച്ചു.
കാറുകളിൽ ഡിജിറ്റൽ റേഡിയോയ്ക്ക്   സമാനമായ എഫ്എം പിന്തുണ നിർബന്ധമാക്കണമെന്ന് യൂറോപ്യൻ യൂണിയനോട് ഫിൻലൻഡ് അഭ്യർത്ഥിക്കുന്നു.
2017 മാർച്ചിൽ DAB നിർത്തലാക്കുമെന്ന് ഹോങ്കോംഗ് പ്രഖ്യാപിച്ചു.
ഇത് ഡിവിബി-ടി 2 ലൈറ്റ് ഉപയോഗിച്ച് മാറ്റിസ്ഥാപിച്ചു.
2011 ഏപ്രിലിൽ DAB നിർത്തലാക്കുമെന്ന് പോർച്ചുഗൽ പ്രഖ്യാപിച്ചു.
കൊറിയയിൽ , MBC 11FM ന്റെ സംപ്രേഷണം 2015 ൽ നിർത്തി, DAB ചാനൽ T-DMB V- റേഡിയോയിലേക്ക് മാറ്റി.
അയർലണ്ടിലെ DAB, 2017 മുതൽ സംസ്ഥാന ബ്രോഡ്‌കാസ്റ്റർ RTÉ റേഡിയോയുടെ മൾട്ടിപ്ലക്‌സിൽ മാത്രമായി പരിമിതപ്പെടുത്തിയിരിക്കുന്നു.
2021 മാർച്ചിൽ ഇത് ഓഫ് ചെയ്തു.
ഇവിടെ 77% മുതിർന്നവർ FM വഴി റേഡിയോ കേൾക്കുന്നു, 8% ഡിജിറ്റൽ മാർഗ്ഗങ്ങളിലൂടെയും.
താരതമ്യം ചെയ്യുമ്പോൾ, അതിൽ 0.5% മാത്രമാണ് DAB വഴി .
1998 ലും 2001 ലും പരീക്ഷണങ്ങൾക്ക് ശേഷം 2006 ലാണ് RTÉ സേവനം ആരംഭിച്ചത്.
2007-8 ൽ ഒരു വാണിജ്യ മൾട്ടിപ്ലക്സ് ട്രയൽ ചെയ്യപ്പെടുകയും 2010 മുതൽ 2017 വരെ DAB+ ഉൾപ്പെടെ ലൈസൻസ് നൽകുകയും ചെയ്തു, എന്നാൽ ബ്രോഡ്കാസ്റ്റേഴ്സ് എടുക്കാത്തതിനാൽ ലൈസൻസി പുതുക്കിയില്ല.
അവലംബങ്ങൾ ഇവയും കാണുക എച്ച്ഡി റേഡിയോ ഡിജിറ്റൽ മൾട്ടിമീഡിയ ബ്രോഡ്കാസ്റ്റിംഗ് സാറ്റലൈറ്റ് റേഡിയോ
ഡിജിപിൻ
പോസ്റ്റൽ ഇടപാടുകളിൽ ഉപയോഗിച്ചു വരുന്ന പിൻ സംവിധാനം പോലെ ഡിജിറ്റലായി വിലാസങ്ങൾ അടയാളപ്പെടുത്താനും കണ്ടെത്താനും സഹായിക്കുന്ന സങ്കേതമാണ് ഡിജിറ്റൽ പോസ്റ്റൽ ഇൻഡക്സ് നമ്പർ (ഡിജിപിൻ).
ഇത് ഇന്ത്യയിലെ ഡിജിറ്റൽ നാഷണൽ അഡ്രസ്സിംഗ് ഗ്രിഡിനുള്ള സംവിധാനമാണ്.
തപാൽ വകുപ്പും ഐഐടി ഹൈദരാബാദും വികസിപ്പിച്ചെടുത്ത ഈ സംവിധാനം എക്സ്ക്ലൂസീവ് ഇക്കണോമിക് സോൺ ഉൾപ്പെടെ രാജ്യത്തെ മുഴുവൻ 4mX4m വലുപ്പമുള്ള ചെറുയൂണിറ്റുകളായി മാറ്റി, അവ ഓരോന്നിനും യൂണിറ്റിന്റെ അക്ഷാംശ, രേഖാംശ കോർഡിനേറ്റുകളിൽ നിന്ന് ഉരുത്തിരിഞ്ഞ സവിശേഷമായ 10 അക്ക ആൽഫാന്യൂമെറിക് കോഡ് നൽകും.
ഡിജിപിൻ സിസ്റ്റത്തിനുള്ളിലെ ഏതെങ്കിലും നിർദ്ദിഷ്ട ലൊക്കേഷനായി ഈ കോഡ്  "ഓഫ് ലൈൻ അഡ്രസ്സിംഗ് റഫറൻസ്" ആയി ഉപയോഗിക്കും.
നിലവിലുള്ള ജിഐഎസ് ആപ്ലിക്കേഷനുകളുമായി പൊരുത്തപ്പെടുന്നതും സംയോജിപ്പാക്കാവുന്നതുമായ ആശയമാണ് ഡിജിപിൻ.
ദിശാപരമായ സവിശേഷതകൾ ഉപയോഗിച്ച് യുക്തിസഹമായ രീതിയിൽ വിലാസങ്ങൾ കണ്ടെത്തുന്നതിനുള്ള നാമകരണരീതിയാണ് ഇതിലുള്ളത്.
അതിനാൽ അടിയന്തര രക്ഷാപ്രവർത്തനങ്ങൾ, വെള്ളപ്പൊക്കം പോലുള്ള ദേശീയ ദുരന്തങ്ങൾ എന്നിങ്ങനെയുള്ള സാഹചര്യങ്ങളിൽ ഡിജിപിൻ ഉപയോഗിക്കാം.
ഡിജിപിൻ പൊതു ഡൊമെയ്നിൽ ലഭ്യമാകും എന്നതിനാൽ എല്ലാവർക്കും എളുപ്പത്തിൽ ആക്സസ് ചെയ്യാൻ കഴിയും.
സ്വകാര്യ വിലാസങ്ങളോ വ്യക്തിവിവരങ്ങളോ ഒന്നും തന്നെ ഡിജിപിൻ ഗ്രിഡ് നിർണയത്തിൽ ഇല്ലാത്തതിനാൽ ഇതുമായി ബന്ധപ്പെട്ട് സ്വകാര്യതാ ആശങ്കകളില്ല.
ഡിജിപിൻ ഗ്രിഡ് സിസ്റ്റം ഒരു റഫറൻസിംഗ് സിസ്റ്റമായതിനാൽ, അഡ്രസിങ് അനിവാര്യമായിട്ടുള്ള ഇതര ഇക്കോസിസ്റ്റങ്ങളുടെ വികസനത്തിനുള്ള അടിസ്ഥാന അവലംബ മാർഗമായും ഇതിനെ ഉപയോഗിക്കാം.
ഡിജിപിൻ അടിസ്ഥാനപരമായി അക്ഷാംശത്തിന്റെയും രേഖാംശത്തിന്റേയും അക്ഷരാക്കത്തിലുള്ള ഒരു ശ്രേണിയാണ്.
2, 3, 4, 5, 6, 7, 8, 9, G, J, K, L, M, P, W, X എന്നീ 16 അക്ഷരങ്ങളും അക്കങ്ങളും പ്രതീകമായി ഉപയോഗിച്ചാണ് അവ നിർമിക്കുന്നത്.
10 ലെവൽ വിഭജനം
ഡിജിപിൻ എന്നാൽ ഒരു പ്രദേശത്തിന്റെ ഡിജിറ്റൽ വിലാസമായി അടയാളപ്പെടുത്തുന്ന പത്തക്ക ചിഹ്നങ്ങളുടെ ശ്രേണിയാണ്.
ഇത് എങ്ങനെ കണ്ടെത്തുന്നു എന്നു നോക്കാം.
ഇന്ത്യ ഉൾപ്പെടുന്ന ഭൂഭാഗത്തെ (അക്ഷാംശം 1.5 - 39 ഡിഗ്രി വടക്കിനും രേഖാംശം 63.5 - 99 ഡിഗ്രി കിഴക്കിനും ഇടയിൽ) മുഴുവനായി ഉൾക്കൊള്ളുന്ന സമചതുരാകൃതിയിലുള്ള ഒരു ' ബൗണ്ടിങ് ബോക്സ് ' ആണ് ആദ്യമായി സങ്കല്പിക്കുന്നത്.
ഇതിനെ ആദ്യം 16 ചെറിയ (അതായത്, 4x4) പ്രദേശങ്ങളായി വിഭജിക്കുന്നു.
ഓരോ പ്രദേശത്തിനും മുൻനിശ്ചയിച്ചിട്ടുള്ള  2, 3, 4, 5, 6, 7, 8, 9, G, J, K, L, M, P, W, X എന്നിവയിൽ ഒരു ചിഹ്നം ലേബൽ കൊടുക്കുന്നു.
അതായത്, ഡിജിപിന്നിന്റെ ആദ്യത്തെ അക്കം/അക്ഷരം ഈ പ്രദേശങ്ങളിലൊന്നിനെ തിരിച്ചറിയുന്നതാണ്.
ഒന്നാം ലെവൽ വിഭജനം എന്നാണ് ഇതിനെ വിളിക്കുക.
ഒന്നാം ലെവലിലെ ഓരോ പ്രദേശവും മേൽപ്പറഞ്ഞ പ്രകാരം വീണ്ടും 4x4=16 ഉപമേഖലകളായി വിഭജിക്കുന്നു.
ഈ 16  ഉപമേഖലകളെ മേൽപറഞ്ഞ 16 ചിഹ്നങ്ങളാൽ ലേബൽ ചെയ്തിരിക്കുന്നു.
ഡിജിപിന്നിന്റെ രണ്ടാമത്തെ അക്കം/അക്ഷരം ഈ ഉപമേഖലയെയാണ് സൂചിപ്പിക്കുന്നത്.
ചുരുക്കത്തിൽ, ഡിജിപിൻ കോഡിലെ ആദ്യത്തെ രണ്ട് അക്ഷരങ്ങൾ 16^2=256 ഉപമേഖലകളിലൊന്നിനെ സവിശേഷമായി തിരിച്ചറിയുന്നു.
ഇതാണ്  രണ്ടാം ലെവൽ വിഭജനം.
ഇപ്രകാരം  ബാക്കിയുള്ള 8 അക്കങ്ങൾ അടുത്ത 8 ലെവലുകളെ സൂചിപ്പിക്കുന്നു.
അതായത് ഒരു നിശ്ചിത പ്രദേശത്തെ സംബന്ധിച്ചിടത്തോളം, ഡിജിപിൻ എന്ന 10-ചിഹ്ന കോഡ് ബൗണ്ടിംഗ് ബോക്സിനുള്ളിലെ 16^10 സെല്ലുകളിൽ ഒന്നിനെ സവിശേഷമായി തിരിച്ചറിയുന്നു.
ലളിതവും ആഗോള കവറേജും അംഗീകാരവുമുള്ള EPSG:4326 (WGS84 എന്നും അറിയപ്പെടുന്നു) എന്ന കോർഡിനേറ്റ് റഫറൻസ് സിസ്റ്റം (CRS) ആണ് നിർദ്ദിഷ്ട കോഡ് രൂപകൽപ്പനയിൽ ഉപയോഗിക്കുന്നത്.
ഇന്ത്യയിൽ പോസ്റ്റൽ ഡിപ്പാർട്ട്മെന്റ് ഇതിന്റെ നടപ്പിലാക്കലിന് മുന്നോടിയായുള്ള അഭിപ്രായരൂപീകരണവും ചർച്ചകളും നടന്നുകൊണ്ടിരിക്കുന്നു.
അവലംബം https://www.indiapost.gov.in/vas/Pages/digipin.aspx https://www.indiapost.gov.in/Navigation_Documents/Static_Navigation/DIGIPIN%20Technical%20Document%20Final%20English.pdf ↑
ഡിജിറ്റ് (ഏകകം) മനുഷ്യന്റെ കൈയിൽ നിന്ന് രൂപപ്പെട്ട ഏകകങ്ങളുടെ ഒരു ചിത്രം.
ഷാഫ്റ്റ്‌മെന്റ് (1), ഹാൻഡ് (2), പാം (3), ചാൺ (4), വിരൽ (5), ഡിജിറ്റ് (6)
നീളം അളക്കുന്നതിനുള്ള പുരാതനവും കാലഹരണപ്പെട്ടതുമായ ഒരു ഏകകമാണ് ഡിജിറ്റ് അഥവാ വിരൽ .
മനുഷ്യന്റെ വിരലിന്റെ വീതിയെ അടിസ്ഥാനമാക്കിയുള്ള ഡിജിറ്റ് , അഥവാ വിരൽ, പുരാതന സംസ്കാരങ്ങളായിരുന്ന ഈജിപ്റ്റ്, മെസൊപ്പൊട്ടേമിയ, ഗ്രീസ്, റോം എന്നിവയിലെല്ലാം അളവെടുപ്പിന്റെ അടിസ്ഥാനമായിരുന്നു .
ഇതും കാണുക ക്യൂബിറ്റ് ആന്ത്രോപിക് യൂണിറ്റുകൾ അവലംബം
ഡിജിറ്റൽ ഇലൿട്രോണിക്സ് ഇംഗ്ലീഷ് വിലാസം https://ml.wikipedia.org/wiki/Digital_electronics 7400 എന്ന പേരിൽ പ്രസിദ്ധമായ ഒരു ഡിജിറ്റൽ ചിപ്പ്.
ഇതിൽ രണ്ടു ഇൻപുട്ടുകളും ഒരു ഔട്ട്പുട്ടും വീതമുള്ള നാലു വ്യത്യസ്ത ലോജിക് കവാടങ്ങൾ അടക്കം ചെയ്തിട്ടുണ്ടു്.
പവർ സപ്ലൈ (+5 വോൾട്ട്), ‘ ഗ്രൌണ്ട് ’ ഇവയ്ക്കു വേണ്ടിയാണു് കൂടുതലുള്ള രണ്ടു കാലുകൾ.
പരസ്പരം നിയതമായ വ്യത്യാസത്തിലുള്ള രണ്ടു തലങ്ങളിലായി പൂർവ്വലക്ഷണതരംഗങ്ങളെ (signal) പ്രതിനിധീകരിക്കുകയും അവയെ ആവശ്യാനുസരണം മറ്റു രൂപഭാവങ്ങളിലേക്കു് പരിവർത്തനം ചെയ്യുകയും ചെയ്യുന്ന ഇലക്ട്രോണിക് സംവിധാനങ്ങളും അവയുടെ രൂപകൽ‌പ്പനയും നിർമ്മാണവും ഉപയോഗവും സംബന്ധിച്ച സാങ്കേതികശാസ്ത്രവുമാണു് ഡിജിറ്റൽ ഇലക്ട്രോണിക്സ് എന്നറിയപ്പെടുന്നത്.
സാധാരണയായി 0, 1 (ലോജിൿ പൂജ്യം, ലോജിക് ഒന്ന്) എന്നീ രണ്ട് തലങ്ങളാണ് ഡിജിറ്റൽ വിവരതരംഗങ്ങൾക്കും വിവരാവസ്ഥകൾക്കും ഉണ്ടാവുക.
പൂജ്യത്തെ പ്രതിനിധീകരിക്കാൻ സധാരണയായി പൂജ്യത്തോടടുത്ത ഒരു വോൾട്ടേജും, ഒന്നിനെ പ്രതിനിധീകരിക്കാൻ ലഭ്യമായ വോൾട്ടേജിനെ ആശ്രയിച്ച്, മറ്റൊരു വോൾട്ടേജും ആയിരിക്കും ഉപയോഗിക്കുന്നത്.
ഒരു ഡിജിറ്റൽ സംവിധാനത്തിൽ ലോജിക് പൂജ്യം എന്നതു് പൂജ്യം വോൾട്ട് എന്നോ ലോജിക് ഒന്ന് എന്നത് ഒരു വോൾട്ട് എന്നോ അർത്ഥമാക്കുന്നില്ല.
വോൾട്ടേജിന്റെ സാദ്ധ്യമായ രണ്ടു വ്യത്യസ്ത അവസ്ഥകളിലൊന്നു് എന്നു മാത്രമേ അവയ്ക്കു് അർത്ഥമുള്ളൂ.
ഉദാഹരണത്തിനു് ഒരു സർക്യൂട്ടിൽ 1.2 വോൾട്ട് ലോജിക് പൂജ്യവും 4.6 വോൾട്ട് ലോജിക് ഒന്നും ആവാം ( പോസിറ്റീവ് ലോജിൿ ).
മറ്റൊരു സർക്യൂട്ടിൽ ഇതിനുപകരം 3 വോൾട്ട് ലോജിക് പൂജ്യവും -4 വോൾട്ട് ലോജിൿ പൂജ്യവും ( നെഗറ്റീവ് ലോജിൿ ) എന്നും വരാം.
ദശലക്ഷക്കണക്കിനു ട്രാൻസിസ്റ്ററുകളും മറ്റു ഘടകങ്ങളും അടക്കം ചെയ്തിട്ടുള്ള ചില ആധുനിക മൈക്രോപ്രോസസ്സറുകളിൽ ഈ വോൾട്ടേജുകൾ തമ്മിലുള്ള വ്യത്യാസം തീരെ കുറവാണു്.
(ഒരൊറ്റ കൂടിൽ 167 പ്രോസസ്സറുകൾ അടങ്ങിയ AsAP2 എന്ന ചിപ്പിൽ ഇവ തമ്മിൽ 0.675 വോൾട്ട് മാത്രമാണുള്ളതു്.)
തീരെ സൂക്ഷ്മായ ട്രാൻസിസ്റ്ററുകൾ, ഡയോഡുകൾ, കപ്പാസിറ്ററുകൾ, പ്രതിരോധകങ്ങൾ (Resistors), അവയ്ക്കിടയിലുള്ള വൈദ്യുതചാലക പാതകൾ തുടങ്ങിയ സർക്യൂട്ട് ഘടകങ്ങളുടെ നേരിയ വ്യതിയാനങ്ങൾ മൂലം ഈ വോൾട്ടേജുകളിൽ ചെറിയ മാറ്റങ്ങൾ വന്നാലും ഈ ലോജിൿ മൂല്യങ്ങൾ മാറുന്നില്ല.
അതുകൊണ്ടു് ഡിജിറ്റൽ സർക്യൂട്ടിന്റെ ഉദ്ദേശ്യധർമ്മത്തിനെ  ഇത്തരം ചെറിയ വ്യതിയാനങ്ങൾ ബാധിക്കുകയില്ല.
ഡിജിറ്റൽ ഇലക്ട്രോണിക്സ് സംവിധാനങ്ങളുടെ ഘടന
മുഖ്യമായും അനേകം ലോജിക് കവാടങ്ങൾ ആവശ്യാനുസരണം പരസ്പരം സംയോജിപ്പിച്ചാണ് ഡിജിറ്റൽ ഇലക്ട്രോണിക്സ് സംവിധാനങ്ങൾ ഉണ്ടാക്കുന്നത്.
ഡയോഡുകൾ, ട്രാൻസിസ്റ്ററുകൾ, റെസിസ്റ്ററുകൾ തുടങ്ങിയ നിരവധി ഇലക്ട്രോണിൿ ഘടകങ്ങൾ പരസ്പരം ബന്ധിച്ചാണു് ഇത്തരം ലോജിൿ കവാടങ്ങൾ ഉണ്ടാക്കുന്നതു്.
ഇവയെല്ലാം മുൻ‌കൂട്ടി തയ്യാറാക്കി ഒരുമിച്ചു ചേർത്തു നിർമ്മിച്ച ചിപ്പുകൾ അഥവാ ഇന്റഗ്രേറ്റഡ് സർക്യൂട്ടുകൾ (IC) ആണു് ആധുനിക ഡിജിറ്റൽ സംവിധാനങ്ങളിൽ മിക്കപ്പോഴും ഉപയോഗിക്കുന്നതു്.
ഒന്നോ രണ്ടോ  ലോജിൿ ഗേറ്റുകൾ അടക്കം ചെയ്ത ലഘുവായ ചിപ്പുകൾ മുതൽ ലക്ഷക്കണക്കിനു ട്രാൻസിസ്റ്ററുകൾ ഒരുമിച്ചു ചേർത്തുവെച്ച അത്യന്തം സങ്കീർണ്ണമായ ഡിജിറ്റൽ മൈക്രോകണ്ട്രോളറുകളും പ്രോഗ്രാമബിൾ ലോഗിൿ കണ്ട്രോളറുകളും വരെ ഇപ്പോൾ ലഭ്യമാണു്.
നാം സാധാരണ ഉപയോഗിക്കുന്ന കമ്പ്യൂട്ടറുകളിലും അവയുടെ പല അനുബന്ധ ഉപകരണങ്ങളിലും അടിസ്ഥാനഘടകങ്ങൾ ഇത്തരം ലോജിൿ സർക്യൂട്ടുകളാണു്.
യുക്തിഭദ്രമായ ഏതെങ്കിലും ഒരു നിശ്ചിത ഇലക്ട്രോണിൿ പ്രക്രിയ കൃത്യമായും നിശ്ചയമായും  പൂർത്തിയാക്കുന്നതിൽ ഡിജിറ്റൽ പരിപഥങ്ങൾ(circuits) അനലോഗ് സംവിധാനങ്ങളേക്കാൾ മെച്ചപ്പെട്ടവയാണു്.
മാത്രമല്ല, താരതമ്യേന ചെലവുകുറഞ്ഞതും സംയോജിപ്പിക്കാൻ എളുപ്പമായതും കൂടുതൽ കാലം സേവനം ഉറപ്പാക്കുന്നതുമാണു് ഡിജിറ്റൽ സംവിധാനങ്ങൾ.
എന്നിരുന്നാലും, പ്രായോഗിക ലോകത്തിൽ നാം അഭിമുഖീകരിക്കുന്ന പല സംവേദന-സാങ്കേതിക പ്രക്രിയകളും അനലോഗ് രൂപത്തിലാണു്.
(ഉദാ: സമയം, ശബ്ദം, കാഴ്ച്ച(പ്രകാശം), താപനില, വസ്തുക്കളുടെ അളവു്, തൂക്കം, മർദ്ദം, വേഗം തുടങ്ങിയവ).
ഇവയെ നമുക്കാവശ്യമുള്ള രൂപത്തിൽ പരിവർത്തനം ചെയ്യുക എന്നതാണു് സാങ്കേതികവിദ്യയുടെ ധർമ്മം.
ഈ ജോലിയ്ക്കു് ഡിജിറ്റൽ സംവിധാനങ്ങളുടെ മേന്മ ഉപയോഗിക്കണമെങ്കിൽ ആദ്യം ഈ പൂർവ്വലക്ഷണങ്ങളെ അനലോഗ് ലോകത്തുനിന്നും ഡിജിറ്റൽ മാദ്ധ്യമത്തിലേക്കു് മാറ്റേണ്ടതുണ്ടു്.
അതുപോലെ നമുക്കു് ആവശ്യമുള്ള, അനുഭവവേദ്യമായ (അനലോഗ്) രൂപത്തിൽ ഈ പ്രക്രിയകളുടെ ഫലം ലഭിക്കുകയും വേണം.
ഇത്തരം മാദ്ധ്യമസംക്രമണം നടത്താൻ ഉപയോഗിക്കുന്ന അനുബന്ധഘടകങ്ങളാണു് ADC എന്നും DAC എന്നും അറിയപ്പെടുന്ന അനലോഗ് റ്റു ഡിജിറ്റൽ കൺ‌വെർട്ടറുകളും ഡിജിറ്റൽ റ്റു അനലോഗ് കൺ‌വെർട്ടറുകളും.
മുഹൂർത്താശ്രിത(synchronous) 4-ബിറ്റ്  മേൽ/കീഴ് ദശാംശ കൌണ്ടർ ആയ 74LS192 എന്ന ഡിജിറ്റൽ ചിപ്പിന്റെ പ്രതീകം.
ഇത്തരം പ്രതീകങ്ങൾ അന്തരാഷ്ട്രതലത്തിൽ മാനകീകരിച്ചിട്ടുണ്ടു്)
പൂർണ്ണമായ ഒരു പ്രായോഗിക ഇലക്ട്രോണിൿ ഡിജിറ്റൽ സംവിധാനത്തിൽ മേൽ‌പ്പറഞ്ഞ ലോജിൿ ഗേറ്റുകൾക്കും കൺ‌വെർട്ടറുകൾക്കും പുറമേ പവർ സപ്ലൈ അല്ലെങ്കിൽ ബാറ്ററി , ആന്ദോളിനികൾ , വിവിധതരം സംവേദിനികൾ (sensors), സംദായിനികൾ (drives or outputs), പൊട്ടൻഷ്യോമീറ്ററുകൾ തുടങ്ങി  ഡിജിറ്റലും അനലോഗും ആയ പല ഘടകങ്ങളും അടങ്ങിയിരിക്കും.
അനലോഗും ഡിജിറ്റലും - ഗുണദോഷങ്ങൾ
അനലോഗ് സർക്യൂട്ടുകളെ അപേക്ഷിച്ച് ഡിജിറ്റൽ സർക്യൂട്ടുകൾക്കു് പല മേന്മകളും ഉണ്ട്.
നോയ്സ് എന്നറിയപ്പെടുന്ന അപവൃത്തിദോഷം ഏതാണ്ട് നൂറുശതമാനവും ഒഴിവാക്കാമെന്നതാനു് ഇതിൽ ഏറ്റവും പ്രധാനമായതു്.
ഇലക്ട്രോണിക്സിലും അനുബന്ധ മേഖലകളിലും ഗുണഭോക്താവിനു് പ്രയൊജനമുള്ള വിവരം എന്താണോ അതിനെ സിഗ്നൽ എന്നും ആ വിവരത്തിൽ പുറമേ നിന്നും കടന്നുകയറി അതിന്റെ വ്യതിരിക്തത കുറയ്ക്കുന്ന പ്രയോജനമില്ലാത്ത മറ്റു വിവരങ്ങളെ നോയ്സ് എന്നും പറയുന്നു.
ഒരു സിഗ്നലിന്റെ സഞ്ചാരപഥത്തിന്റെ പോരായ്മകൾ കൊണ്ടോ ആ സിഗ്നൽ കടന്നുപോകുന്ന ഇലക്ട്രോണിൿ ഘടകങ്ങളുടെ പോരായ്മകൊണ്ടോ ഇത്തരം അപവൃത്തിയ്ക്കു കാരണമാവാം.
സാധാരണ ഗതിയിൽ നോയ്സ് ഒരു സിഗ്നലിന്റെ മേന്മയെ ബാധിക്കുന്നതു് സിഗ്നലിന്റെ അളവിൽ (വോൾട്ടേജിൽ) ചെറുതോ വലുതോ ആയ വ്യത്യാസങ്ങൾ വരുത്തിക്കൊണ്ടാണു്.
ഒരു അനലോഗ് സർക്യൂട്ടിൽ ഇത്തരം വ്യത്യാസങ്ങൾ മുൻ‌കൂട്ടി കണക്കാക്കാനോ അവയുടെ ആധിക്യം പരിശോധിച്ച്   ഇല്ലാതാക്കാനോ കഴിയില്ല.
പക്ഷേ, ഒരു ഡിജിറ്റൽ ഇലക്ടോണിക് സംവിധാനത്തെ സംബന്ധിച്ചിടത്തോളം, ഇത്തരം അപവൃത്തികൾ  കണക്കാക്കി അവയെ നിർമ്മാർജ്ജനം ചെയ്തു് യഥാർത്ഥ സിഗ്നലിനെ മാത്രം വീണ്ടെടുക്കാൻ (പൂർവ്വനിശ്ചിതമായ വോൾട്ടേജ് തലങ്ങളിലേക്ക് തിരിച്ചുമാറാൻ) എളുപ്പമാണ്.
ഉദാഹരണത്തിന് ഒരു അനലോഗ് റെക്കോർഡ് പ്ലേയർ കാന്തിക ടേപ്പിൽ നിന്നും വായിച്ചെടുക്കുന്ന ശബ്ദതരംദങ്ങളെ അതേ അനുപാതത്തിൽ കൃത്യമായ വോൾട്ടേജ് തലങ്ങളിലേക്ക് മാറ്റുന്നു.
ഈ വോൾട്ടേജ് (ആവശ്യമെങ്കിൽ ഉച്ചത വർദ്ധിപ്പിച്ച ശേഷം) സ്പീക്കറിലേക്ക് നൽകുന്നു.
എന്നാൽ ഒരു ഡിജിറ്റൽ ഓഡിയോ പ്ലേയർ ശബ്ദത്തെ പുനർനിർമ്മിക്കുമ്പോൾ ഓരോ സമയത്തേയും വോൾട്ടേജ് മൂല്യങ്ങൾ തത്തുല്യമായ ബൈനറി സംഖ്യയായിട്ടാണ് പുറത്തു തരിക.
(ഇതിന് ഒന്നിൽ കൂടുതൽ ഡാറ്റാ ലൈനുകൾ ആവശ്യമാണ്).
ഈ ബൈനറി സംഖ്യയെ ഡിജിറ്റൽ റ്റു അനലോഗ് കൺവെർട്ടർ ചിപ്പുകൾ ഉപയോഗിച്ച് കൃത്യമായ അനലോഗ് വോൾട്ടേജാക്കി മാറ്റി (ആവശ്യമെങ്കിൽ ഉച്ചത വർദ്ധിപ്പിച്ച ശേഷം) സ്പീക്കറിലേക്ക് നൽകുന്നു.
സാദ്ധ്യയുക്തി സർക്യൂട്ടുകളും ക്രമയുക്തി സർക്യൂട്ടുകളും
ഡിജിറ്റൽ സർക്യൂട്ടുകളെ അവയുടെ ധർമ്മത്തിന്റെ സ്വഭാവം അനുസരിച്ച് പ്രധാനമായും രണ്ടായി തിരിക്കാം.
താരതമ്യേന ലഘുവായ സാദ്ധ്യയുക്തി (Combinational logic)  സർക്യൂട്ടുകളും കൂടുതൽ സങ്കീർണ്ണമായ ക്രമയുക്തി (sequential logic)സർക്യൂട്ടുകളും.
(ഇവയെക്കുറിച്ചുള്ള പ്രത്യേക ലേഖനങ്ങൾ കാണുക) കൂടുതൽ വിവരങ്ങൾ അവലംബം
ചിത്രശാല ഒരു ഇൻഡസ്ട്രിയൽ ഡിജിറ്റൽ കമ്പ്യൂട്ടർ ഇന്റൽ 80486DX2 മൈക്രോപ്രൊസസ്സർ മേന്മകൾ
ഡിജിറ്റൽ തരംഗങ്ങൾക്ക് അനലോഗ് തരംഗങ്ങളെ അപേക്ഷിച്ച് പ്രക്ഷേപണ ജീർണ്ണത കുറവാണ് .
ഡിജിറ്റൽ എക്യുപ്‌മെന്റ് കോർപ്പറേഷൻ ഇംഗ്ലീഷ് വിലാസം https://ml.wikipedia.org/wiki/Digital_Equipment_Corporation
ഡിജിറ്റൽ എക്യുപ്‌മെൻ്റ് കോർപ്പറേഷൻ ( ഡിഇസി ), 1960 മുതൽ 1990 വരെ ഒരു പ്രധാന അമേരിക്കൻ കമ്പ്യൂട്ടർ കമ്പനിയായിരുന്നു ഡിജിറ്റൽ എന്ന വ്യാപാരമുദ്ര ഉപയോഗിച്ചു.
1957-ൽ കെൻ ഓൾസണും ഹാർലൻ ആൻഡേഴ്സണും ചേർന്നാണ് ഇത് സ്ഥാപിച്ചത്.
കമ്പനിയിൽ ഉണ്ടായ വലിയ തകർച്ചയെത്തുടർന്ന് 1992-ൽ രാജിവയ്ക്കാൻ നിർബന്ധിതനാകുന്നതുവരെ കെൻ ഓൾസെൻ പ്രസിഡൻ്റായി സേവനമനുഷ്ഠിച്ചു .
ഈ കമ്പനിയുടെ ചരിത്രം പരിശോധിക്കുകയാണെങ്കിൽ നിരവധി വ്യത്യസ്ത ഉൽപ്പന്ന ലൈനുകൾ നിർമ്മിച്ചതായി കാണാം.
1960-കളുടെ മധ്യത്തിൽ മിനികമ്പ്യൂട്ടർ നിർമ്മിക്കുന്നതിലാണ് കൂടുതൽ ശ്രദ്ധകേന്ദ്രീകരിച്ചത്.
പിഡിപി(PDP) ലൈൻ എന്നറിയപ്പെടുന്ന മെഷീനുകളുടെ ഒരു പരമ്പര കമ്പനി നിർമ്മിച്ചു, പിഡിപി-8, പിഡിപി-11 എന്നിവ ചരിത്രത്തിലെ ഏറ്റവും വിജയകരമായ മിനികമ്പ്യൂട്ടറുകളാണ്.
1970-കളുടെ അവസാനത്തിൽ പിഡിപി-11-ന് പകരമായി ഡിജിറ്റൽ ഇക്യുപ്മെന്റ് കോർപ്പറേഷൻ രൂപകല്പന ചെയ്ത  വാക്സ്(VAX) "സൂപ്പർമിനി" സംവിധാനങ്ങൾ പിഡിപി-8 ന്റെയും, 11-ന്റെയും വിജയത്തെ മറികടന്നു.
1970 കളിൽ നിരവധി എതിരാളികൾ ഡിജിറ്റലുമായി വിജയകരമായി മത്സരിച്ചിരുന്നുവെങ്കിലും, കമ്പ്യൂട്ടർ മേഖലയിൽ ഒരു പ്രമുഖ വെണ്ടർ എന്ന നിലയിൽ കമ്പനിയുടെ സ്ഥാനം വാക്സ് ഉറപ്പിച്ചു.
1980-കളുടെ അവസാനത്തിൽ മൈക്രോകമ്പ്യൂട്ടറുകൾ മെച്ചപ്പെട്ടപ്പോൾ, പ്രത്യേകിച്ച് റിസ്ക്(RISC)-അധിഷ്ഠിത വർക്ക്സ്റ്റേഷൻ മെഷീനുകളുടെ വരവോടെ, മിനികമ്പ്യൂട്ടറിൻ്റെ പ്രകടന നിലവാരം കുറഞ്ഞു.
1990-കളുടെ തുടക്കത്തിൽ, മിനികമ്പ്യൂട്ടറുകളുടെ വിൽപ്പനയിൽ ഇടിവുണ്ടായതിനാൽ ഡിഇസി താറുമാറായി.
വാക്സ് 9000 പോലുള്ള യന്ത്രങ്ങളുമായി ഉയർന്ന നിലവാരമുള്ള വിപണിയിൽ പ്രവേശിക്കാനുള്ള അവരുടെ ശ്രമങ്ങൾ വിജയിച്ചില്ല.
വർക്ക്‌സ്റ്റേഷനിലേക്കും ഫയൽ സെർവർ വിപണിയിലേക്കും പ്രവേശിക്കാനുള്ള നിരവധി ശ്രമങ്ങൾക്ക് ശേഷം, 1990-കളുടെ മധ്യത്തിൽ ഡെക് ആൽഫ പ്രോഡക്റ്റ് ലൈൻ വിജയകരമായി മുന്നേറാൻ തുടങ്ങി, പക്ഷേ കമ്പനിയെ രക്ഷിക്കാൻ ഇതുകൊണ്ടൊന്നും സാധിച്ചില്ല .
1998 ജൂണിൽ കോംപാക്ക് ഡിഇസിയെ ഏറ്റെടുത്തു, അക്കാലത്ത് കമ്പ്യൂട്ടർ വ്യവസായ ചരിത്രത്തിലെ ഏറ്റവും വലിയ ലയനമായിരുന്നു അത്.
വാങ്ങുന്ന സമയത്ത്, ഡിഇസിയുടെ ചില ഭാഗങ്ങൾ മറ്റ് കമ്പനികൾക്ക് വിറ്റു; കമ്പൈലർ ബിസിനസ്സും ഹഡ്സൺ ഫാബും ഇൻ്റലിന് വിറ്റു.
അക്കാലത്ത്, കോംപാക്ക് എൻ്റർപ്രൈസ് മാർക്കറ്റിൽ ശ്രദ്ധ കേന്ദ്രീകരിച്ചു, അടുത്തിടെ അവർ മറ്റ് നിരവധി വലിയ വെണ്ടർമാരെ വാങ്ങിയിരുന്നു.
കോംപാക്കിന് സാന്നിദ്ധ്യം കുറവായിരുന്ന വിദേശത്ത് ഡിഇസി ഒരു പ്രധാന കമ്പനിയായിരുന്നു.
കോംപാക്ക് അതിൻ്റെ ഏറ്റെടുക്കലുകൾ കൈകാര്യം ചെയ്യാൻ പാടുപെടുകയും താമസിയാതെ സാമ്പത്തിക ബുദ്ധിമുട്ടുകൾ നേരിടുകയും ചെയ്തു.
തൽഫലമായി, 2002 മെയ് മാസത്തിൽ കോംപാക്ക് ഹ്യൂലറ്റ്-പാക്കാർഡുമായി (എച്ച്പി) ലയിച്ചു.
ചരിത്രം കമ്പനിയുടെ ആരംഭം (1944–1958) 1957-ൽ എലിയറ്റ് ഹെൻഡ്രിക്സൺ രൂപകൽപ്പന ചെയ്ത യഥാർത്ഥ ഡിജിറ്റൽ ഉപകരണ കോർപ്പറേഷൻ ലോഗോ, 1957 മുതൽ 1993 വരെ ഉപയോഗിച്ചു പ്രധാന ലോഗോയ്‌ക്കൊപ്പം മറ്റൊരു ലോഗോ ഉപയോഗിച്ചു.
1957 മുതൽ 1992 വരെ മസാച്യുസെറ്റ്‌സിലെ മെയ്‌നാർഡിലുള്ള ഒരു മുൻ കമ്പിളി മില്ലിലായിരുന്നു ഡിഇസിയുടെ ആസ്ഥാനം.
കെൻ ഓൾസനും ഹാർലൻ ആൻഡേഴ്സണും എംഐടി ലിങ്കൺ ലബോറട്ടറിയിൽ വിവിധ കമ്പ്യൂട്ടർ പ്രോജക്ടുകളിൽ ജോലി ചെയ്യുന്ന രണ്ട് എഞ്ചിനീയർമാരായിരുന്നു.
തത്സമയം പ്രവർത്തിക്കുന്ന പ്രോഗ്രാമുകളിൽ ഓപ്പറേറ്റർമാർക്ക് നേരിട്ടുള്ള നിയന്ത്രണം അനുവദിക്കുന്ന മെഷീനുകളുള്ള "ഇൻ്ററാക്‌റ്റിവിറ്റി" എന്ന പയനിയറിംഗിന് ഈ ലാബ് അറിയപ്പെടുന്നു.
ഈ ശ്രമങ്ങൾ 1944-ൽ ആരംഭിച്ചത് പ്രസിദ്ധമായ വേൾവിൻഡിൽ(Whirlwind) നിന്നാണ്, ഇത് യഥാർത്ഥത്തിൽ യുഎസ് നാവികസേനയ്‌ക്കായി ഒരു ഫ്ലൈറ്റ് സിമുലേറ്റർ സൃഷ്ടിക്കുന്നതിനായി വികസിപ്പിച്ചെടുത്തു, എന്നിരുന്നാലും ഈ പദ്ധതി ഒരിക്കലും പൂർത്തിയായില്ല.
പകരം, കമ്പ്യൂട്ടറിൽ സംഭരിച്ചിരിക്കുന്ന റഡാർ ഡാറ്റയുമായി സംവദിക്കാൻ ഓപ്പറേറ്റർമാരെ അനുവദിക്കുന്നതിന് വേണ്ടി വലിയ സ്‌ക്രീനുകളും ലൈറ്റ് ഗണ്ണുകളും ഉപയോഗിക്കുന്ന യുഎസ് എയർഫോഴ്‌സിനായുള്ള സേജ്(SAGE) സിസ്റ്റമായി ഈ ശ്രമം പരിണമിച്ചു .
എയർഫോഴ്സ് പദ്ധതി തകർന്നപ്പോൾ, വാക്വം ട്യൂബുകൾക്ക് പകരം ട്രാൻസിസ്റ്ററുകൾ ഉപയോഗിച്ച് വേൾവിൻഡിന്റെ ഒരു പതിപ്പ് നിർമ്മിക്കുന്നതിൽ ലാബ് ശ്രദ്ധ കേന്ദ്രീകരിച്ചു.
അവരുടെ പുതിയ സർക്യൂട്ട് പരീക്ഷിക്കുന്നതിനായി, അവർ ആദ്യം ടിഎക്സ്-0 എന്ന ചെറിയ 18-ബിറ്റ് മെഷീൻ നിർമ്മിച്ചു, അത് ആദ്യമായി 1956-ൽ പ്രവർത്തിച്ചു .
ടിഎക്സ്-0(TX-0) അടിസ്ഥാന ആശയങ്ങൾ വിജയകരമായി തെളിയിച്ചപ്പോൾ, 64 കെവേഡ്സ്(kWords) കോർ മെമ്മറിയുള്ള 36-ബിറ്റ് ടിഎക്സ്-2(TX-2) എന്ന ഒരു വലിയ സിസ്റ്റത്തിലേക്ക് ശ്രദ്ധ ചെലത്തി.
ഈ കോർ മെമ്മറി വളരെ ചെലവേറിയതായിരുന്നു, ടിഎക്സ്-0-ൻ്റെ മെമ്മറിയുടെ ഭാഗങ്ങൾ ടിഎക്സ്-2-ന് വേണ്ടി അഴിച്ചുമാറ്റി, അവശേഷിച്ച ടിഎക്സ്-0 എന്നെന്നേക്കുമായി ഉപയോഗിക്കാൻ എംഐടിയ്ക്ക്ക്ക് നൽകി .
എംഐടിയിൽ, കെൻ ഓൾസണും ഹാർലൻ ആൻഡേഴ്സണും വിചിത്രമായ ഒരു കാര്യം ശ്രദ്ധിച്ചു: സ്ട്രിപ്പ്-ഡൌൺ ടിഎക്സ്-0 ഉപയോഗിക്കുന്നതിന് വിദ്യാർത്ഥികൾ മണിക്കൂറുകളോളം വരിനിൽക്കും, അതേസമയം ലഭ്യമായ വേഗതയേറിയ ഐബിഎം മെഷീനെ അവഗണിച്ചു.
കെൻ ഓൾസനും ഹാർലൻ ആൻഡേഴ്സണും ഇൻ്ററാക്ടീവ് കമ്പ്യൂട്ടിംഗിൻ്റെ സാധ്യതകൾ കണ്ടു, ഈ ആവശ്യത്തിനായി ഒരു ചെറിയ, ഡെഡിക്കേറ്റഡ് മെഷീന് ഒരു വിപണി ഉണ്ടെന്ന് വിശ്വസിച്ചു.
വിപണിയിൽ കൂടുതൽ ആക്‌സസ് ചെയ്യാവുന്നതും സംവേദനാത്മകവുമായ ഒരു കമ്പ്യൂട്ടർ സൃഷ്ടിക്കുന്നതിനായി ടിഎക്സ്-0 എന്ന ആശയം വാണിജ്യവൽക്കരിക്കാൻ അവർ വിഭാവനം ചെയ്തു.
മികച്ച പ്രകടനത്തെക്കാൾ ഗ്രാഫിക്കൽ ഔട്ട്‌പുട്ടിനോ തത്സമയ പ്രവർത്തനത്തിനോ മുൻഗണന നൽകുന്ന ഉപയോക്താക്കൾക്ക് ഈ ചെറിയ ഡെഡിക്കേറ്റഡ് മെഷീൻ വിൽക്കാനാണ് അവർ ലക്ഷ്യമിട്ടത്.
അക്കാലത്ത് ലഭ്യമായ വലിയ സിസ്റ്റങ്ങളെ അപേക്ഷിച്ച് ഈ മെഷീൻ വളരെ വിലകുറഞ്ഞതായിരിക്കുമെന്നതിനാൽ, ഒരു വലിയ 36-ബിറ്റ് മെഷീൻ ആവശ്യമില്ലാത്ത നിർദ്ദിഷ്ട ജോലികൾക്ക് ചെലവ് കുറഞ്ഞ കമ്പ്യൂട്ടർ ഉപയോക്താക്കളെ ആകർഷിക്കുകയും ചെയ്യും.
1957-ൽ, കെൻ ഓൾസൻ, ഹാർലൻ ആൻഡേഴ്സൺ, കെന്നിൻ്റെ സഹോദരൻ സ്റ്റാൻ എന്നിവർ തങ്ങളുടെ സംരംഭത്തിന് ധനസഹായം തേടിയപ്പോൾ, കമ്പ്യൂട്ടർ കമ്പനികളിൽ നിക്ഷേപിക്കാൻ വിമുഖത കാണിച്ച അമേരിക്കൻ ബിസിനസ്സ് സമൂഹത്തിൽ നിന്ന് അവർ എതിർപ്പ് നേരിട്ടു.
അക്കാലത്ത്, കമ്പ്യൂട്ടറുകൾ വളരെ അപകടസാധ്യതയുള്ളതും വലിയ നിക്ഷേപം ആവശ്യമുള്ളതായി കണക്കാക്കപ്പെട്ടിരുന്നു.
1950-കളിൽ നിരവധി ചെറിയ കമ്പ്യൂട്ടർ കമ്പനികൾ വന്നുപോയി, പുതിയ സാങ്കേതിക സംഭവവികാസങ്ങൾ മൂലം അവരുടെ പ്ലാറ്റ്‌ഫോമുകൾ കാലഹരണപ്പെട്ടപ്പോൾ തുടച്ചുനീക്കപ്പെട്ടു, കൂടാതെ ആർസിഎ(RCA), ജനറൽ ഇലക്ട്രിക്(General Electric) പോലുള്ള വലിയ കമ്പനികൾ പോലും വിപണിയിൽ ലാഭമുണ്ടാക്കുന്നതിൽ പരാജയപ്പെട്ടു.
ജോർജസ് ഡോറിയോട്ടും അദ്ദേഹത്തിൻ്റെ അമേരിക്കൻ റിസർച്ച് ആൻഡ് ഡെവലപ്‌മെൻ്റ് കോർപ്പറേഷനും (AR D) മാത്രമാണ് അവരുടെ സംരംഭത്തിൽ ഗൗരവമായ താൽപ്പര്യം പ്രകടിപ്പിച്ചത്.
ഒരു പുതിയ കമ്പ്യൂട്ടർ കമ്പനിക്ക് അധിക ധനസഹായം ലഭിക്കാൻ പാടുപെടുമെന്ന ആശങ്കയിൽ, കമ്പ്യൂട്ടറുകളിൽ ശ്രദ്ധ കേന്ദ്രീകരിക്കാതെ ബിസിനസ് പ്ലാൻ പരിഷ്കരിക്കാൻ ഡോറിയറ്റ് കമ്പനിയെ ഉപദേശിക്കുകയും "ഡിജിറ്റൽ കമ്പ്യൂട്ടർ കോർപ്പറേഷൻ" എന്ന പേര് മാറ്റാൻ നിർദ്ദേശിക്കുകയും ചെയ്തു
രണ്ട് ഭാഗങ്ങളായി ഒരു ലളിതമായ ബിസിനസ്സ് പ്ലാനുമാനാണ് ഉണ്ടായിരുന്നത്: ആദ്യം, അവർ നിർദ്ദിഷ്ട ജോലികൾക്കായി ചെറുതും താങ്ങാനാവുന്നതുമായ മെഷീനുകൾ നിർമ്മിക്കും, പിന്നീട്, കമ്പനി വളരുകയും കൂടുതൽ ഫണ്ടിംഗ് നേടുകയും ചെയ്യുമ്പോൾ അവർ കൂടുതൽ വിപുലമായ കമ്പ്യൂട്ടറുകൾ വികസിപ്പിക്കും.
ലബോറട്ടറി ഉപയോഗത്തിനായി വിവിധ ഡിജിറ്റൽ സംവിധാനങ്ങൾ സൃഷ്ടിക്കുന്നതിന് ഒരുമിച്ച് ബന്ധിപ്പിക്കാൻ കഴിയുന്ന വ്യക്തിഗത കമ്പ്യൂട്ടർ മൊഡ്യൂളുകൾ വിൽക്കാൻ അവർ തീരുമാനിച്ചു.
ഈ "ഡിജിറ്റൽ മൊഡ്യൂളുകൾ" വിജയകരവും ലാഭകരവുമാണെന്ന് തെളിഞ്ഞാൽ, കമ്പനിക്ക് അവരുടെ രണ്ടാം ഘട്ടത്തിൽ ഒരു സമ്പൂർണ്ണ കമ്പ്യൂട്ടർ വികസിപ്പിക്കുന്നതിലേക്ക് നീങ്ങാം .
"ഡിജിറ്റൽ എക്യുപ്‌മെൻ്റ് കോർപ്പറേഷൻ" എന്ന് പേരിട്ടിരിക്കുന്ന കമ്പനിയുടെ 70% ഓഹരിക്ക് പകരമായി എആർ ആൻഡ് ഡി (AR D)-യിൽ നിന്ന് 70,000 ഡോളർ ലഭിച്ചു.
മസാച്യുസെറ്റ്‌സിലെ മെയ്‌നാർഡിലുള്ള ഒരു ആഭ്യന്തരയുദ്ധ കാലത്തെ ടെക്‌സ്‌റ്റൈൽ മില്ലിൽ അവർ തങ്ങളുടെ പ്രവർത്തനം ആരംഭിച്ചു, അവിടെ താങ്ങാനാവുന്ന തുകയ്ക്ക് നിർമ്മാണ ഇടം ലഭ്യമായിരുന്നു.
അവലംബം ↑ ↑ "What was left was a stalled engine with a very expensive head count."
"Buying Digital played into Eckhard's fantasy, but it's turning out to be a beast that's consuming the company," said one former executive who left before the acquisition.
↑ ↑ ↑ ↑ ↑ ↑ ↑ "Digital Equipment Corporation" , International Directory of Company Histories , Volume 6, St. James Press, 1992 [Note this link is to answers.com, not the International Directory of Company Histories] ↑
ഡിജിറ്റൽ ഒപ്പ് ഈ ഉദാഹരണത്തിൽ സന്ദേശം ഒപ്പിട്ടതേയുള്ളൂ, എൻ‌ക്രിപ്റ്റ് ചെയ്തിട്ടില്ല.
1) ആലീസ് അവളുടെ പ്രൈവറ്റ്  കീ  ഉപയോഗിച്ച് ഒരു സന്ദേശത്തിൽ ഒപ്പിടുന്നു.
2) ആലീസ് സന്ദേശം അയച്ചുവെന്നും സന്ദേശത്തിൽ മാറ്റമൊന്നും വരുത്തിയിട്ടില്ലെന്നും ബോബിന് സ്ഥിരീകരിക്കാൻ കഴിയും.
സ്ഥിരീകരണത്തിനായി ആലീസിന്റെ പബ്ലിക് കീ ഉപയോഗിക്കണം.
ഇംഗ്ലീഷ് വിലാസം https://ml.wikipedia.org/wiki/Digital_signature
കമ്പ്യൂട്ടർ ഉപയോഗിച്ചു നടത്തുന്ന ക്രയവിക്രയങ്ങളിൽ വിശ്വാസ്യതയും, ആധികാരികതയും ഉറപ്പാക്കുന്നതിന്നു വേണ്ടി ഉപയോഗിക്കുന്ന ഒരുതരം ഒപ്പാണ്‌ ഡിജിറ്റൽ സിഗനെച്ചർ എന്ന ഡിജിറ്റൽ ഒപ്പ് .
ഡിജിറ്റൽ രേഖകൾക്ക് അംഗീകാരം നൽകുന്നതിനാണ് ഇത് ഉപയോഗിക്കുന്നത്.
സോഫ്റ്റ്‌വെയർ ഉപയോഗിക്കുന്നതിന് പ്രവേശനാനുമതി നല്കാനും  (ലോഗിൻ ചെയ്യുന്നതിന്) ഇതുപയോഗിക്കാറുണ്ട്.
ഗണിതശാസ്‌ത്രപരമായ ഒരു സമ്പ്രദായം ഉപയോഗിച്ചാണ്‌ “ഡിജിറ്റൽ സിഗ്നേച്ചർ ” പ്രാവർത്തിക മാക്കുന്നത്.
സംഖ്യാസിദ്ധാന്തത്തിലെ ചില പ്രധാന പ്രമാണങ്ങൾ ഇതിന് ഉപയോഗിക്കുന്നു.
ഡിജിറ്റൽ രേഖകളുടെ ഗൂഢാക്ഷര ലേഖകൾ  (encrypted data) അസുരക്ഷിതമായ കമ്പ്യൂട്ടർ ശൃംഖലകളിലൂടെ അയച്ചാലും അവ ലഭിക്കുന്ന വ്യക്തിക്ക് അയച്ച വ്യക്തിയുടെ തിരിച്ചറിയൽ സാധ്യമാകുന്നതും പ്രാമാണ്യം ഉറപ്പിക്കുന്നതിനും സാധിക്കുന്നു.
ഉടമസ്ഥന്റെ കൈവശം സുരക്ഷിതമായി സൂക്ഷിച്ചിട്ടുള്ള ഒരു “ പ്രൈവറ്റ് കീ” യും മറ്റുള്ളവർക്ക് നൽകുന്ന ഒരു “പബ്ളിക് കീയും” യും ഉപയോഗിച്ച് അസിമ്മറ്റ്രിക് ക്രിപ്റ്റോഗ്രാഫി എന്ന രീതിയിലാണ്‌ പ്രധാനമായി “ഡിജിറ്റൽ സിഗ്നേച്ചർ ” സമ്പ്രദായം ഉപയോഗപ്പെടുത്തുന്നത്.
സ്വന്തം കൈകൊണ്ടു ഫയലിൽ ഒപ്പിടുന്നതു പോലെതന്നെ സുരക്ഷിതമാണു ഡിജിറ്റൽ സിഗ്‌നേച്ചറും.
ഡിഡിഒമാർ വ്യക്തിഗത വിവരങ്ങൾ കൈമാറിയാൽ അതുപയോഗിച്ചു ഡിജിറ്റൽ ഒപ്പു തയാറാക്കി പെൻഡ്രൈവിൽ നൽകും.
ഇന്ത്യയുൾപ്പെടെ നിരവധി രാജ്യങ്ങളിൽ നിയമാനുസൃതമായി പ്രാധാന്യം നൽകിയിട്ടുണ്ട്.
ഡിജിറ്റൽ ഒപ്പ് ഉൾപ്പെട്ട രേഖകളിലെ ഡാറ്റയുടെ പ്രാമാണ്യം തെളിയിക്കാനാകും.
ഇതുപയോഗിച്ചതിലെ ഉത്തരവാദിത്തം തള്ളിക്കളയാൻസാധിക്കില്ല.
കമ്പ്യൂട്ടർ ഉപയോഗിച്ചുള്ള സാമ്പത്തിക ഇടപാടുകൾ,  മറ്റു പ്രമുഖ നടപടികൾ നിർവഹിക്കുന്ന സ്ഥലങ്ങളിൽ കള്ളയാധാരമുണ്ടാക്കൽ, ഡാറ്റ ഹാനീവരുത്തൽ തുടങ്ങിയവ തടയാൻ ഈ സാങ്കേതിക വിദ്യ സഹായികമാണ്.
ഇന്ത്യൻ കമ്പനി നിയമം അനുസരിച്ച് എല്ലാ വർഷവും കമ്പനി രജിസ്ട്രാർ മുമ്പാകെ റിട്ടേൺ ഫയൽ ചെയ്യണം.
കൂടാതെ കമ്പനിയുടെ പ്രവർത്തനത്തിനിടയിൽ വരുന്ന എല്ലാ പ്രധാന സംഭവങ്ങളും നിയമപരമായി കമ്പനി രജിസ്ട്രാർക്ക് നിർദ്ദിഷ്ട ഫോമിൽ ഫയൽ ചെയ്യണം.
ഇതിനെല്ലാം രജിസ്ട്രാർ ഓഫീസിൽ കയറിയിറങ്ങേണ്ട.
അതും ഓൺലൈനായി ഓഫീസിൽ ഇരുന്നുതന്നെ ഫയൽ ചെയ്യാം.